**AINEKAVA – INGLISE KEEL (A keel)**

**Üldlaused**

Ainekava sisaldab üldlauseid ja Lisa, milles on esitatud õpitulemused ja õppesisu klassiti.

**Õppeaine kirjeldus**

Inglise keel on enamikule õpilastest esimene kokkupuude teise keele ja kultuuriga, mistõttu üks inglise keele õppe olulisemaid ülesandeid on äratada õpilastes huvi teiste keelte ja kultuuride vastu ning tekitada võõrkeele õppeks motivatsiooni. Inglise keele õppimisel saadud õpioskused on aluseks järgmiste võõrkeelte omandamisel. Õppija keeleoskuse arengut toetab ka lõimitud aine- ja keeleõpe. Õpetuses lähtume kommunikatiivse õpetuse põhimõtetest. Rõhk on interaktiivsel õppimisel ja õpitava keele kasutamisel.

Keele struktuuri õpitakse kontekstis, järk-järgult jõutakse grammatikareeglite teadliku omandamise juurde. Sotsiolingvistilise pädevuse kaudu areneb õppija keelekasutuse olukohasus (viisakusreeglid, jm). Pragmaatilise pädevuse kaudu areneb õppija võime mõista ja luua tekste. Suhtluspädevust arendatakse keeleliste toimingute (kuulamine,

lugemine, rääkimine, kirjutamine) kaudu. Kõigis kooliastmetes ja klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemade käsitlemisel lähtutakse vastava kooliastme õpilaste kogemustest, huvidest ja vajadustest. Keeletunnis on eesmärgiks inglise keeles suhtemine. Emakeelt võib kasutada vajaduse korral selgituste andmiseks. Kõigis kooliastmeis on oluline osa paaris- ja rühmatööl. Õpilasi suunatakse üha enam tegema eakohast iseseisvat tööd (lugema, infot hankima, tegema esitlusi ja ettekandeid). Inglise keelega tihedama kontakti loomiseks, suhtluspädevuse ja kultuuriteadlikkuse arendamiseks ergutatakse õpilasi kasutama õpitavat keelt ka väljaspool keeletundi. Selleks sobivad erinevad ülesanded: iseseisev lugemine, teabe otsimine eri allikatest. Kõigis kooliastmeis on oluline õppijat motiveerida ning tekitada uudishimu.

**Pädevused ja lõiming teiste ainevaldkondadega**

**Suhtluspädevust** kujundatakse nelja osaoskuse arendamise kaudu: kuulamine, lugemine, rääkimine ja kirjutamine. Neid osaoskusi õpetatakse integreeritult. Hea eneseväljendus, teksti mõistmise ja tekstiloome oskus on eduka inglise keeles suhtlemise aluseks.

**Väärtuspädevust** toetatakse õpitavaid keeli kõnelevate maade kultuuride tundmaõppimise kaudu. Oluline on oskus võrrelda oma ja võõra kultuuri sarnasusi, mõista ja väärtustada teiste kultuuride ja keelte eripära, olla salliv ning vältida eelarvamusi.

**Sotsiaalse pädevuse** kujundamisele aitavad kaasa õpitegevuses kasutatavad erinevad õpitöövormid (nt. paaris- ja grupitöö, rollimängud jms.), osalemine inglise keele ringis.

 **Enesemääratluspädevus** areneb kasutatavate teemade kaudu.

**Õpipädevust** kujundatakse pidevalt erinevaid õpistrateegiaid kasutades.

**Ettevõtlikkuspädevus** kaasneb enesekindluse ja julgusega end inglise keeles arusaadavalt väljendada, oskus otsida infot ja seda kasutada planeerimiseks.

Inglise keeles kasutatavad materjalid täiendavad või kinnistavad teadmisi, mida õpilane saab teistes õppeainetes. Inglise keele ainekava on seotud kõikide teiste ainevaldkondadega.

**3. klass**

**Õppesisu**

**Eesmärgid ja õpitulemus:**

1. Tekitada positiivne õpikeskkond ja uudishimu õppeaine vastu
2. Õppida õppima (kuidas õppida sõnu, kuidas õppida lugema, kuidas kasutada sõnastikku jne)
3. Õppida eristama inglise keelele omast intonatsiooni, rõhke, kaashäälikute hääldamist jms eesti keelest
4. Õppetunnis kasutame aktiivõppemeetodeid (n: paaristööd), sealhulgas palju rütmide, salmide, miimika, illustratsioonide, fotode, videode jne abil õppimist
5. Õppida selgeks hääldusmärgid. Õpilane oskab kirjutatud sõna tähthaaval hääldada ja tunneb tähestikku.
6. Omandada uut sõnavara rütmisalmide ja laulude abil. Õpilane oskab kirjeldada pilte, lugeda, kõneleda, kirjutada ning saab suulisest kõnest aru õpitud sõnavara piires.
7. Kasutada võimalusel alati kuulmis-nägemismeelt ja osutamist koos.

**Käsitletavad teemad:**

Oma pere tutvustamine, 1-20 numbrid, kellaaeg (täistunnid), hobid, tähestik, õppevahendid, riigid, loomad ja linnud, värvused, riietusesemed, kehaosad, nädalapäevad, igapäevased tegevused, hooned linnas ja maal, kuunimetused, aastaajad, jõulud

**Käsitletavad grammatilised teemad:**

Asesõnad nimetavas, omastavas ja osastavas käändes, this / these, ainsus ja mitmus, kas-küsimused ja lühivastused, wh-küsisõnad, kohaeessõnad, modaalverb “can”, have/has got, kestev olevik

**Õppematerjalid:**

Õppekomplekt I Love English 1 (2011), [www.kehtnapkenglish3.blogspot.com](http://www.kehtnapkenglish3.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike

**Õppesisu: 4. klass**

**Eesmärgid ja õpitulemus:**

1. Tekitada positiivne õpikeskond ja uudishimu õppeaine vastu
2. Õppetunnis kasutada aktiivõppemeetodeid (eriti paaristööd), sealhulgas palju rütmide, salmide, miimika abil õppimist
3. Omandada uut sõnavara rütmisalmide ja laulude abil. Õpilane oskab kirjeldada pilte, lugeda, kõneleda, kirjutada ning saab suulisest kõnest aru õpitud sõnavara piires.
4. Kasutada võimalusel alati kuulmis-nägemismeelt ja osutamist koos.

**Käsitletavad teemad:**

Keelte nimetused, õppeained, numbrid 1-100, kellaaeg (tunnid ja minutid), omadussõnad, loomad, õpilase käitumisreeglid, hobid, igapäevased tegevused, toit, toidunõud, sport, ohutus ja õnnetuste ennetamine, järgarvud 1-100, ilma kirjeldamine, matkamine, tee küsimine ja juhatamine, taluloomad, putukad

**Käsitletavad grammatilised teemad:**

3. klassi teemade kordamine, omadussõna keskvõrre ja ülivõrre, lihtolevik, ainsus ja erandlik mitmus, -s lisamine 3. pöördes, was / were, lihtminevik, ebareeglipärased tegusõnad, kuupäevad, eessõnad on/in/at, everybody / nobody / somebody / something, eesliide un-

**Õppematerjalid:**

Õppekomplekt I Love English 2 (2012), [www.kehtnapkenglish4.blogspot.com](http://www.kehtnapkenglish4.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike, Cambridge: English Vocabulary in Use; Grammar is Easy

**Õppesisu: 5. klass**

**Eesmärgid ja õpitulemus:**

1. Õppetunnis kasutame aktiivõppemeetodeid (eriti paaristööd ja rühmatööd).
2. Üksikute sõnade õppimise asemel õpime väljendeid ja tekstide kokkuvõtteid jutustama.
3. Õpilane saab aru tunnis vajalikest korraldustest, tööjuhenditest, reageerib neile õigesti.
4. Õpilane oskab omandatud sõnavara ja grammatikat kasutada lühemate ettekannete, kirjutiste ja etenduste jaoks.
5. Õppida kirjutama ja vormistama teadet, isiklikku kirja, kaarti. Õppeaasta lõpuks õpilane oskab kirjutada kirjasõbrale kirja, ennast tutvustada.
6. Alustame iseseisvalt juturaamatu lugemist ja inglise keeles jutustamist. Õpilane saab aru tundmatuid sõnu sisaldavatest lühitekstidest, kasutades pilte, konteksti või sõnaraamatu abi.
7. Kasutame võimalusel alati kuulmis-nägemismeelt ja osutamist koos. Õpilane oskab lugeda, kõneleda, kirjutada ning saab suulisest kõnest aru õpitud sõnavara piires.
8. Õpilane oskab kasutada lihtsamaid minevikuvorme, eristab olevikku ja minevikku.
9. Õpilane oskab vestelda ja vastata küsimustele õpitud temaatika piires;

**Käsitletavad teemad:**

Suvised tegevused, erinevat tüüpi majad ja kodud, tähthaaval hääldamine, majapidamistööd, taaskasutus ja jäätmed, Eesti ja Ühendkuningriigid, ilmakaared, inimeste iseloom ja välimus, kehaosad, erinevad mängud, jõulud, aastaarvud, USA, kellaaeg (veerand ja pooltund), New York City, ohutus tänaval, kollektsioneerimine, töö ja ametid, Austraalia, sünnipäeva toidud, lemmikloomad,pallimängud

**Käsitletavad grammatilised teemad:**

4. klassi teemade kordamine, ebareeglipärased tegusõnad (1.,2. ja 3. põhivorm), - ing tegusõna lõpus, going to-tulevik, its / it’s, täisminevik, eessõnad ajamäärustes, -ing ja –ed lõpuga omadussõnad, artikkel, lihttulevik (will)

**Õppematerjalid:**

Õppekomplekt I Love English 3 (2014), [www.kehtnapkenglish5.blogspot.com](http://www.kehtnapkenglish5.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike; Cambridge: English Vocabulary in Use; Grammar is Easy; Murphy’I English Grammar is Use; Longmani Intermediate Grammar Games

**Õppesisu: 6. klass**

**Eesmärgid ja õpitulemused:**

1. Õppetunnis kasutame aktiivõppemeetodeid (eriti paaristööd ja rühmatööd).
2. Üksikute sõnade õppimise asemel õpime väljendeid ja tekstide kokkuvõtteid jutustama.
3. Tekstide lugemisel rõhk sünonüümide, piltide ja miimika abil arusaamise tekitamisel .
4. Jätkame iseseisvalt juturaamatu lugemist ja inglise keeles jutustamist. Õpilane saab aru tundmatuid sõnu sisaldavatest lühitekstidest, kasutades pilte, konteksti või sõnaraamatu abi.
5. Õppida oma eesmärke püsitama, hindma ja analüüsima oma õpitulemusi.
6. Jätkame individuaalselt õpilasele sobiva inglise keele juturaamatu iseseisvalt lugemist ja inglise keeles jutustamist.
7. Õpilane oskab kasutada õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kool) kirjeldamiseks, samuti reageerib adekvaatselt lihtsatele küsimustele ja korraldustele.
8. Õppeaasta lõpuks on õpilane omandanud esmased teadmised õpitava keele kultuuriruumist.
9. Õpilane oskab seada endale õpieesmärke ning hindab koostöös kaaslaste ja õpetajaga oma saavutusi.

**Käsitletavad teemad:**

Suvi, hea ja halb käitumine, keeleväänajad, asjade parandamine, tuulelohe valmistamine, ohutus, tulevik ja elukutsed, vanavanemad, Halloween, poeskäik, riiete ostmine, maailmajaod, jõulud, suguvõsa, nõustumine ja mitte, Edinburghi festival, Sotimaa, puuetega inimesed, stress, tervis, ohutus linnas, heategevus, matemaatika (diagrammid), taaskasutus ja keskkond, kohvikuskäik, majapidamistööd, media ja ohutus, lühendid

**Käsitletavad grammatilised teemad:**

5. klassi teemade kordamine, sidesõnad, omadussõna ja –ly lõpuga määrsõnad, -self asesõnad, kestev minevik, may / must, kirjavahemärgid, suur algustäht, kaudne kõne (pealause olevikus), shall /let’s, few/little, loendamatud ja loendatavad nimisõnad, lühendid

**Õppematerjalid:**

Õppekomplekt I Love English 4 (2015), [www.kehtnapkenglish6.blogspot.com](http://www.kehtnapkenglish6.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike; Cambridge: English Vocabulary in Use; Grammar is Easy; Murphy’i English Grammar is Use; Longmani Intermediate Grammar Games; P.W.Jones Vocabulary Games and Activities; Oxfordi The Good Grammar Book

**Õppesisu: 7. klass**

**Üldised eesmärgid:**

1. Õppetunnis kasutame aktiivõppemeetodeid (eriti paaristööd ja rühmatööd).
2. Üksikute sõnade õppimise asemel õpime väljendeid ja tekstide kokkuvõtteid jutustama.
3. Tekstide lugemisel rõhk erinevate meetodite abil sisu arusaamise tekitamisel.
4. Õppida oma eesmärke püsitama, hindma ja analüüsima oma õpitulemusi.
5. Jätkame individuaalselt õpilasele sobiva inglise keele juturaamatu iseseisvalt lugemist ja inglise keeles jutustamist.
6. Õppeaasta lõpuks saavutab õpilane iseseisva keelekasutaja taseme, mis võimaldab inglise keeles igapäevastes situatsioonides suhelda, lugeda ja mõista eakohaseid võõrkeelseid originaaltekste.
7. Õpilane oskab kasutada eakohaseid teatmeallikaid (nt teatmeteosed, sõnaraamatud, internet jms), et leida vajalikku infot ka teistes valdkondades ja õppeainetes.
8. Õpilane saavutab hea tulemuse korral keeleoskustaseme B1.2. (väga hea tulemuse korral B2.1)

**Käsitletavad teemad:**

Suvi, rannas tehtavad tegevused, Blackpool, emotsioonid, õppeained, kellaaeg, W.Disney, välja söömine, briti toit, kaubamaja, Rooma imperium, Ühendkuningriigid, Sotimaa, raamatud ja kirjanikud, raamatukogud, riimuvad sõnad, riigid ja keeled, USA, põlisameeriklased, elukutsed, B.Potter, lemmikloomad, kaslased, taluloomad, Austraalia ja Uus-Meremaa, jõulud

**Käsitletavad grammatilised teemad:**

6. klassi teemade kordamine, much /many, artikkel, siduvad sõnad who, which jne, kaudne kõne, -less lõpuga omadussõnad, used to, should, erandlik mitmus, both / neither

**Õppematerjalid:**

Õppekomplekt I Love English 5 (2000), [www.kehtnapkenglish7.blogspot.com](http://www.kehtnapkenglish7.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike; Murphy’i English Grammar is Use; Longmani Intermediate Grammar Games; P.W.Jones Vocabulary Games and Activities; Oxfordi The Good Grammar Book; Lomondi The History of Scotland for Children

**Õppesisu: 8. klass**

**Üldised eesmärgid:**

1. Õppetunnis kasutame aktiivõppemeetodeid (eriti paaris- ja rühmatööd, arutlemist)
2. Eristama slängi korrektsest kõnepruugist.
3. Õpime tundma ameerika ja briti inglise keele eripära.
4. Harjutame erineva kultuuri ja etnilise taustaga inimeste inglise keelest arusaamist (aktsendid)
5. Õpilane oskab püstitada eesmärke, nende täitmist hinnata ja oma õpitulemusi analüüsida.
6. Õpilane oskab abimaterjale kasutades parandada iseseisvalt oma vigu.
7. Jätkame individuaalselt õpilasele sobiva inglise keele juturaamatu iseseisvalt lugemist ja inglise keeles jutustamist.

**Käsitletavad teemad:**

Suvepuhkus, emotsioonid ja tujud, probleemid peres ja koolis, tänav, ohutus, tee küsimine ja juhatamine, reisimine ja selle ettevalmistamine, USA (geograafia), New York City, viisakas ei-ütlemine ja mittenõustumine, hea sõber ja sõprus, häbi, vabanduse palumine, elu talus ja linnas, haigused, enesetunne, halvad uudised, sport, tervis, õnnetused ja vigastused, nõu andmine, suhtlemine sotsiaalmeedias, Tallinn, London, eesmärgid, keskkonnakaitse, jäätmed, Iirimaa, ameerika ja briti inglise keel, tähtpäevad inglise keelt kõnelevates riikides

**Käsitletavad grammatilised teemad:**

7. klassi teemade kordamine, omastav kääne mitmuses, umbisikuline teguviis, must / mustn’t, arvsõnaline omadussõna, verb / omadussõna + to do, kaudne kõne (aegade ühildumine, käsklused, küsimused), eessõnadega väljendid, all / none, artikkel (geograafilised nimetused), tingimuslaused

**Õppematerjalid:**

Õppekomplekt I Love English 6 (2009), [www.kehtnapkenglish8.blogspot.com](http://www.kehtnapkenglish8.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike; Murphy’i English Grammar is Use; Longmani Intermediate Grammar Games; P.W.Jones Vocabulary Games and Activities; Oxfordi The Good Grammar Book;

**Õppesisu: 9. klass**

**Üldised eesmärgid:**

1. Õppetunnis kasutame aktiivõppemeetodeid (eriti paaristööd, rühmatööd, arutlemist).
2. Pöörame tähelepanu sünonüümidele ja sõnatuletusele.
3. Õpime eristama slängi korrektsest kõnepruugist, teeme vahet isiklikul ja ametlikul suhtlusstiilil. Kõnelemisel oskab õpilane kasutada keelt korrektse häälduse ja intonatsiooniga.
4. Harjutame erineva kultuuri ja etnilise taustaga inimeste inglise keelest aru saamist (aktsendid).
5. Õpime vormistama isiklikku ja ametlikku e-maili, kirja, teadet.
6. Õpilane oskab püsitada isiklikke võimeid arvestades eesmärke, neid hinnata ja oma õpitulemusi analüüsida.
7. Õpilane oskab väljendada oma suhtumist ,soove ja vajadusi.
8. Õpilane oskab kirjutada lühikirjandeid ainekava temaatika piires.
9. Õpime tundma ameerika ja briti inglise keele eripära.
10. Jätkame individuaalselt õpilasele sobiva inglise keele juturaamatu iseseisvalt lugemist ja inglise keeles jutustamist

**Käsitletavad teemad:**

Suvepuhkus, reisimine ja ohutus, India, mälu treenimine, suhted, tutvumine ja tutvustamine, riietus ja välimus, võimed, ilm ja ilmaennustus, elukutsed ja karjäär, töökuulutused, filmid ja kino, muusika ja festivalid, muuseumid ja galeriid, kunst, riigid ja keeled, Kanada, Tallinn, inimeste iseloom, vabanduse palumine, numbrid (murrud, protsent jne)Eesti tutvustamine (loodus ja vaatamisväärsused), Wales, jõulud, tähtpäevad inglise keelt kõnelevates riikides

**Käsitletavad grammatilised teemad:**

8. klassi teemade kordamine, have sth done, erandlik mitmus, eessõnadega väljendid, umbisikuline tegumood (modaalsõnadega), ees- ja järelliited, küsijätk, the present perfect continuous, enough, all /every, kirjavahemärgid, tingimuslaused (1.-3. tüüp), the + omaddusõnad, one /ones, määrsõnade võrdlus

**Õppematerjalid:**

Õppekomplekt I Love English 7 (2010), [www.kehtnapkenglish9.blogspot.com](http://www.kehtnapkenglish9.blogspot.com) lehel õpetaja poolt lisatud tunni- ja lisamaterjalid, jaotusmaterjal õppetöö kinnistamiseks ja lisaülesannetena, Miksike; Murphy’i English Grammar is Use; Longmani Intermediate Grammar Games; P.W.Jones Vocabulary Games and Activities; Oxfordi The Good Grammar Book;